** ร้านหยุดวันอาทิตย์ - วันจันทร์ ** 

คำเตือน!! ถ้ามาทานควรโทรมาถามก่อนดีกว่าว่าเปิดมั๊ย เพราะถ้าไก่โตไม่เต็มที่ เค้าก้อจะปิดร้านรอไก่โต ไก่เค้าเลี้ยงเองด้านหลังร้าน จะมีฟาร์มอยู่ เค้าไม่ซื้อไก่ที่อื่นมาต้มขายนะคับ บางทีปิดร้านรอไก่โตเป็นครึ่งๆเดือนเลยทีเดียว

ร้านตั้งอยู่บนถนนเลียบคลองบางน้ำจืด ซอยนี้เป็นถนน 2 เลนส์สวนกัน สามารถมาได้ทั้งทางถนนพระราม 2 (ซอยร่มไม้ชายน้ำ) และอีกทางคือเข้าจากถนนเอกชัย (ซอยตรงข้ามวัดโพธิ์แจ้)

ทางร้านมีลานจอดรถโล่งๆ สามารถจอดได้หลายคัน

บรรยากาศร้านธรรมดาๆ มีโต๊ะประมาณ 12 โต๊ะ

ราคาอาหารค่อนข้างสูง เมื่อเทียบกับปริมาณ ข้าวมันไก่ ธรรมดา 50 บาท พิเศษ 60 บาท จานก้อไม่ใหญ่ ถ้าสั่งข้าวมันไก่ระบุเนื้อสะโพก เค้าบอกว่า 80 บาท โอ้ววว แพงได้ใจคับ เลยขอเปนเนื้อหนังปกติล่ะกัน

- น้ำซุป อร่อยคับ กลมกล่อม หอมสาหร่าย 
- น้ำจิ้ม น่าจะสูตรสิงค์โปรมั้งคับ มองไม่เห็นเต้าเจี้ยว น้ำจิ้มออกแนวคล้ายๆน้ำจิ้มซีฟู๊ดใส่ข่า แต่รสชาติอ่อนกว่าซีฟู๊ด รสชาติเค็ม เผ็ด หอมข่า อร่อยดีคับ
- ข้าวมันไก่ ข้าวหอม ไม่เละ ไก่ต้มไม่เหนียว 

โดยรวมถือว่าอร่อยคับ การบริการก้อดี ว่องไว แต่ราคาสูงจิงๆ อาจเพราะเน้นคุณภาพที่ดี ไก่ก้อยังเลี้ยงเองเลย ต้นทุนเค้าเลยสูงนะคับ ^^